b"\n_START_ARTICLE_\nTitanus giganteus\n_START_SECTION_\nCaracter\xc3\xadstiques\n_START_PARAGRAPH_\nEls mascles poden assolir els 17 cm de llarg. Les seves mand\xc3\xadbules poden tallar un llapis, aix\xc3\xad com la pell humana. Els mascles adults no s'alimenten, simplement volen cercant parella. S\xc3\xb3n atrets pels llums brillants en la foscor.\n_START_SECTION_\nHist\xc3\xb2ria natural\n_START_PARAGRAPH_\nEncara no s'han trobat larves, per\xc3\xb2 hom creu que s'alimenten de fusta. Per al seu desenvolupament, l'escarabat perfora en els troncs un forat d'uns 20 cm d'ample per 30 cm de llarg; poden tardar diversos anys a arribar a la seva mida completa._NEWLINE_Els adults llancen un xiulet d'advert\xc3\xa8ncia quan se senten amena\xc3\xa7ats. Per atacar, compten amb espines afilades i unes fortes mand\xc3\xadbules.\n_START_SECTION_\nDistribuci\xc3\xb3\n_START_PARAGRAPH_\nEs localitza a la zona de l'Amaz\xc3\xb2nia, als boscos plujosos de Vene\xc3\xa7uela, Col\xc3\xb2mbia, l'Equador, el Per\xc3\xba, Guyana i el centre-nord del Brasil. Fins ara, molt poques femelles d'aquest cole\xc3\xb2pter han pogut \xc3\xa9sser atrapades, ja que el seu comportament \xc3\xa9s molt discret els seus h\xc3\xa0bits s\xc3\xb3n pr\xc3\xa0cticament desconeguts."